钦定古今图书集成/明伦汇编/氏族典/第205卷 > 高觿
## 钦定古今图书集成/明伦汇编/氏族典/第205卷 > 高觿

按《元史高觿传》：“觿字彦解，渤海人。世仕金。祖彝，徙居
上党。父守忠，国初为千户。太祖九年，从攻黄州，殁于
兵。觿事世祖，备宿卫，颇见亲幸。至元初，立燕王为皇
太子，诏选才儁充官属，以觿掌艺文，兼领中酝、宫卫
监门事。又监作皇太子宫，规制有法。帝嘉之，赐名失
剌。十八年，授中议大夫、工部侍郎，行同知王府都总”
管府事。二十二年，迁嘉议大夫、同知大都留守司事，
兼少傅监。久之，迁中奉大夫、河南等路宣慰使。卒，年
五十三。